સ્વાસ્થ્ય નિષ્ણાંતોનું માનવું છે કે ભોજનમાં ઓછું મીઠુ નાંખવામાં આવે તો યુવાવસ્થામાં કિડનીની બિમારીથી બચી શકાય છે. તેમનું કહેવું છે કે દેશમાં મૃત્યુ થવાના મુખ્ય પાંચ કારણોમાં કિડનીની બિમારી પણ સામેલ છે. નિષ્ણાંતોનું માનવું છે કે આપણા દેશમાં મહિલાઓ કિડનીની બિમારીથી છૂટકારો મેળવવા માટે મહત્ત્વની ભૂમિકા નિભાવી શકે છે. કારણ કે મોટાભાગે ઘરમાં રસોઇ કરવાની જવાબદારી મહિલાઓની હોય છે, એટલા માટે તે સરળતાથી ભોજનમાં મીઠાનું પ્રમાણ નિયંત્રણમાં લાવી શકે છે.